ফিবি ওয়ালার-ব্রিজ

ফিবি ম্যারি ওয়ালার-ব্রিজ (জন্ম ১৪ জুলাই ১৯৮৫) হলেন একজন ইংরেজ অভিনেত্রী, লেখিকা ও প্রযোজক। তিনি বিবিসির বিয়োগান্ত-হাস্যরসাত্মক ধারাবাহিক ফ্লিব্যাগ (২০১৬-২০১৯)-এর লেখিকা ও অভিনেত্রী হিসেবে সর্বাধিক পরিচিত। এছাড়া তিনি বিবিসি আমেরিকার রোমহর্ষক ধারাবাহিক কিলিং ইভ (২০১৮-বর্তমান)-এর প্রধান লেখিকা ও নির্বাহী প্রযোজক হিসেবে কাজ করছেন। দুটি ধারাবাহিকই বিপুল সমাদৃত হয়েছে এবং দ্য গার্ডিয়ান-এর ২১শ শতাব্দীর সেরা ১০০ টেলিভিশন ধারাবাহিকে স্থান লাভ করেছে, তন্মধ্যে ফ্লিব্যাগ ৮ম স্থান ও কিলিং ইভ ৩০তম স্থান লাভ করেছে। ফ্লিব্যাগ ধারাবাহিকে অভিনয়ের জন্য ওয়ালার-ব্রিজ তিনটি প্রাইমটাইম এমি পুরস্কার, একটি বাফটা পুরস্কার, দুটি গোল্ডেন গ্লোব পুরস্কার ও একটি স্ক্রিন অ্যাক্টরস গিল্ড পুরস্কার অর্জন করেছেন। ফিবি ম্যারি ওয়ালার-ব্রিজ ১৯৮৫ সালের ১৪ই জুলাই পশ্চিম লন্ডনে জন্মগ্রহণ করেন। তার মাতা টেরেসা ম্যারি ওয়ালার-ব্রিজ (বিবাহপূর্ব ক্লার্ক) এবং পিতা মাইকেল সাইপ্রিয়ান ওয়ালার-ব্রিজ। তার পিতা ইলেকট্রনিক বাণিজ্য প্ল্যাটফর্ম ট্রেডপয়েন্ট প্রতিষ্ঠা করেন, এবং তার মাতা ওরশিপফুল কোম্পানি অব আয়রনমঙ্গার্সে কাজ করেন। ওয়ালার-ব্রিজ পরিবার সাসেক্সের কাকফিল্ডের অভিজাত ব্যক্তিবর্গ। পিতার দিক থেকে তিনি রেভারেন্ড স্যার এজার্টন লেই, ২য় ব্যারোনেটের বংশধর। লেই ১৮৭৩ থেকে ১৮৭৬ সাল পর্যন্ত আমৃত্যু মধ্য চেশায়ারের কনজারভেটিভ পার্টির সংসদ সদস্য ছিলেন। তার মাতামহ ছিলেন বাকিংহামশায়ারের হিচামের স্যার জন এডওয়ার্ড লংভিল ক্লার্ক, ১২তম ব্যারোনেট। ওয়ালার-ব্রিজ ২০০৯ সালের সোহো থিয়েটারে রোরিং ট্রেড মঞ্চনাটকে শ্রেষ্ঠাংশে অভিনয় করেন। ২০১৩ সালে তিনি ব্যাড এডুকেশন-এর একটি পর্বে ইন্ডিয়া চরিত্রে অভিনয় করেন। এছাড়া তিনি ২০১৫ সালে নাট্যধর্মী ব্রডচার্চ ধারাবাহিকের দ্বিতীয় মৌসুমে কাজ করেন। অভিনয়ের পাশাপাশি ওয়ালার-ব্রিজ একজন নাট্যকার। তার রচিত নাটক হল গুড. ক্লিন. ফান.। ২০১৬ সালে তিনি চ্যানেল ফোরের সিটকম ক্র্যাশিং এবং বিবিসি থ্রিয়ের ফ্লিব্যাগ রচনা করেন এবং এতে শ্রেষ্ঠাংশে অভিনয় করেন। বিবিসি থ্রি-এ প্রারম্ভিক মুক্তির পর ফ্লিব্যাগ ধারাবাহিকটি ২০১৬ সালের আগস্ট থেকে বিবিসি টু-এ প্রচারিত হয়। এরপর অ্যামাজন ভিডিও সার্ভিস এটি গ্রহণ করে এবং ২০১৬ সালের সেপ্টেম্বরে মার্কিন যুক্তরাষ্ট্রে প্রদর্শন করে। এই ধারাবাহিকে তার অভিনয়ের জন্য ওয়ালার-ব্রিজ শ্রেষ্ঠ নারী হাস্যরসাত্মক অভিনয় বিভাগে একটি বাফটা টিভি পুরস্কার অর্জন করেন এবং হাস্যরসাত্মক ধারাবাহিকে শ্রেষ্ঠ অভিনেত্রী বিভাগে একটি ক্রিটিকস চয়েস টেলিভিশন পুরস্কারের মনোনয়ন লাভ করেন। ফ্লিব্যাগ-এর দ্বিতীয় ও চূড়ান্ত মৌসুম ২০১৯ সালে প্রচারিত হয়। দ্বিতীয় মৌসুমে তার কাজের জন্য ওয়ালার-ব্রিজ তিনটি প্রাইমটাইম এমি পুরস্কার লাভ করেন, সেগুলো হল হাস্যরসাত্মক ধারাবাহিকে সেরা প্রধান অভিনেত্রী বিভাগে, হাস্যরসাত্মক ধারাবাহিকে সেরা লেখনী বিভাগে ও সেরা হাস্যরসাত্মক ধারাবাহিক বিভাগে। এছাড়া তিনি এই কাজের জন্য দুটি গোল্ডেন গ্লোব পুরস্কার ও একটি স্ক্রিন অ্যাক্টরস গিল্ড পুরস্কার অর্জন করেছেন। "The 100 best TV shows of the 21st century"। দ্য গার্ডিয়ান (ইংরেজি ভাষায়)। সংগ্রহের তারিখ ১৪ জুলাই ২০২০।  "Phoebe Waller-Bridge"। এম্পায়ার (ইংরেজি ভাষায়)। সংগ্রহের তারিখ ১৪ জুলাই ২০২০।  Debrett's Peerage and Baronetage। ডিব্রেট্‌স পিরেজ লিমিটেড। ২০১১। পৃষ্ঠা ২৩৪।  হ্যাটেনস্টোন, সিমন (৮ সেপ্টেম্বর ২০১৮)। "Phoebe Waller-Bridge: 'I have an appetite for transgressive women'"। দ্য গার্ডিয়ান (ইংরেজি ভাষায়)। সংগ্রহের তারিখ ১৪ জুলাই ২০২০।  "Engagements: Mr C. T. P. Woodman and Ms P. M. Waller-Bridge"। দ্য ডেইলি টেলিগ্রাফ (ইংরেজি ভাষায়)। ১৮ জানুয়ারি ২০১৪। ২৭ সেপ্টেম্বর ২০১৬ তারিখে মূল থেকে আর্কাইভ করা। সংগ্রহের তারিখ ১৪ জুলাই ২০২০।  "Person Page: Phoebe M. Waller-Bridge"। The Peerage।  মন্টগামারি-ম্যাসিংবার্ড, হিউ, সম্পাদক (১৯৭৬)। Burke's Family Index। বার্কস পিরেজ লিমিটেড। পৃষ্ঠা ১৮। আইএসবিএন 978-0850110227।  টাউনএন্ড, পিটার, সম্পাদক (১৯৭২)। Burke's Landed Gentry। ৩ (১৮তম সংস্করণ)। বার্কস পিরেজ লিমিটেড। পৃষ্ঠা ৫৩২।  Burke's Peerage, Knightage and Baronetage। ২ (১০৭তম সংস্করণ)। বার্কস পিরেজ লিমিটেড। ১ ডিসেম্বর ২০০৩। পৃষ্ঠা ১৬৪৬। আইএসবিএন 978-0971196629।  Burke's Landed Gentry। ৩ (১৮তম সংস্করণ)। বার্কস পিরেজ লিমিটেড। ১৯৬৫। পৃষ্ঠা ৫৩২।  Burke's Peerage, Knightage and Baronetage। ১ (১০৭তম সংস্করণ)। বার্কস পিরেজ লিমিটেড। ১ ডিসেম্বর ২০০৩। পৃষ্ঠা ৮১৯। আইএসবিএন 978-0971196629।  বিলিংটন, মাইকেল (১৩ জানুয়ারি ২০০৯)। "Roaring Trade"। দ্য গার্ডিয়ান (ইংরেজি ভাষায়)। সংগ্রহের তারিখ ১৪ জুলাই ২০২০।  "DryWrite and Soho Theatre present Fleabag"। সোহো থিয়েটার (ইংরেজি ভাষায়)। মে ২০১৫। ৭ আগস্ট ২০১৬ তারিখে মূল থেকে আর্কাইভ করা। সংগ্রহের তারিখ ১৪ জুলাই ২০২০।  ওয়ালার-ব্রিজ, ফিবি (২০১৩)। Fleabag। লন্ডন: নিক হার্ন বুকস। আইএসবিএন 978-1-84-842364-0। ওসিএলসি 894546593।  ব্যারাক্লাউ, লিও (১৯ মে ২০১৬)। "Amazon Acquires Comedy Series 'Fleabag' From 'Broadchurch's' Phoebe Waller-Bridge"। ভ্যারাইটি (ইংরেজি ভাষায়)। সংগ্রহের তারিখ ১৪ জুলাই ২০২০।  শোয়ার্টজ, রায়ান (৭ আগস্ট ২০১৬)। "Transparent Season 3, High Castle Season 2, Woody Allen Comedy and Others Get Amazon Premiere Dates" (ইংরেজি ভাষায়)। টিভিলাইন.কম। সংগ্রহের তারিখ ১৪ জুলাই ২০২০।  টার্চিয়ানো, ড্যানিয়েল (২৩ সেপ্টেম্বর ২০১৯)। "Emmys Surprise: Phoebe Waller-Bridge Wins Lead Actress in a Comedy"। ভ্যারাইটি (ইংরেজি ভাষায়)। সংগ্রহের তারিখ ১৪ জুলাই ২০২০।  মিচেল, রবার্ট (২৫ আগস্ট ২০১৭)। "'Fleabag' Set to Return to BBC, Amazon in 2019"। ভ্যারাইটি (ইংরেজি ভাষায়)। সংগ্রহের তারিখ ১৪ জুলাই ২০২০।  "BBC Comedy confirms BAFTA winning Fleabag will return to BBC Three in 2019"। বিবিসি (ইংরেজি ভাষায়)। ২৫ আগস্ট ২০১৭। সংগ্রহের তারিখ ১৪ জুলাই ২০২০।  হর্টন, অ্যাড্রিয়ান (৬ জানুয়ারি ২০২০)। "The full list of Golden Globes 2020 winners"। দ্য গার্ডিয়ান (ইংরেজি ভাষায়)। আইএসএসএন 0261-3077। সংগ্রহের তারিখ ১৪ জুলাই ২০২০।  "Outstanding Performance by a Female Actor in a Comedy Series - SAG Awards: 'Parasite' Wins Top Film Prize; 'Crown' and 'Mrs. Maisel' Named Best Drama, Comedy Series"। দ্য হলিউড রিপোর্টার (ইংরেজি ভাষায়)। ১৯ জানুয়ারি ২০২০। সংগ্রহের তারিখ ১৪ জুলাই ২০২০।  উইকিমিডিয়া কমন্সে ফিবি ওয়ালার-ব্রিজ সংক্রান্ত মিডিয়া রয়েছে। ইন্টারনেট মুভি ডেটাবেজে ফিবি ওয়ালার-ব্রিজ  (ইংরেজি)